આ બાબતે ફરિયાદ કરનાર એક મહિલા-પ્રવાસી કામિની ત્રિપાઠીએ મિડ-ડે LOCALને જણાવ્યું હતું કે ‘વૉશ-રૂમની વિન્ડો સાવ ખુલ્લી હોય અને જો કોઈ મહિલા એનો ઉપયોગ કરતી હોય ત્યારે કોઈ નરાધમ મસ્તીમાં ફોટો લે કે અન્ય ચેડાં કરે તો? આવી ખુલ્લી વિન્ડો હોવાથી લેડીઝની સેફ્ટી બાબતે પણ કેટલાક સવાલો ઊભા થાય છે. આથી જ વિન્ડોને ગ્લાસ લગાડવી જરૂરી બને છે. આ બાબતે રેલવે-પ્રશાસનની બેદરકારી લેડીઝ માટે મોટી સમસ્યા ઊભી કરી શકે છે. કોઈ મહિલાને કોઈ પ્રૉબ્લેમ ઊભો થાય એ પહેલાં વિન્ડોને ગ્લાસ લગાડવી અતિ આવશ્યક છે.’